CELEX: 62008CA0286
Language: et
Date: 2009-09-10 00:00:00
Title: Kohtuasi C-286/08: Euroopa Kohtu (viies koda) 10. septembri 2009 . aasta otsus — Euroopa Ühenduste Komisjon versus Kreeka Vabariik (Liikmesriigi kohustuste rikkumine — Keskkond — Direktiivid 2006/12/EÜ ja 91/689/EMÜ — Ohtlikud jäätmed — Kohustus välja töötada ja vastu võtta ohtlike jäätmete käitlemiskava — Kohustus luua ohtlike jäätmete kõrvaldamisrajatiste ühtne ja sobiv võrgustik — Direktiiv 1999/31/EÜ — Jäätmete ladestamine prügilasse — Ohtlike jäätmete kõrvaldamine)

7.11.2009   
            
            
               ET
            
            
               Euroopa Liidu Teataja
            
            
               C 267/21
            
         Euroopa Kohtu (viies koda) 10. septembri 2009. aasta otsus — Euroopa Ühenduste Komisjon versus Kreeka Vabariik
   (Kohtuasi C-286/08) (1)
   
   (Liikmesriigi kohustuste rikkumine - Keskkond - Direktiivid 2006/12/EÜ ja 91/689/EMÜ - Ohtlikud jäätmed - Kohustus välja töötada ja vastu võtta ohtlike jäätmete käitlemiskava - Kohustus luua ohtlike jäätmete kõrvaldamisrajatiste ühtne ja sobiv võrgustik - Direktiiv 1999/31/EÜ - Jäätmete ladestamine prügilasse - Ohtlike jäätmete kõrvaldamine)
   2009/C 267/36
   Kohtumenetluse keel: kreeka
   
      Pooled
   
   
      Hageja: Euroopa Ühenduste Komisjon (esindajad: M. Patakia ja J.-B. Laignelot)
   
      Kostja: Kreeka Vabariik (esindaja: E. Skandalou)
   
      Kohtuasja ese
   
   Liikmesriigi kohustuste rikkumine — Nõukogu 12. detsembri 1991. aasta direktiivi 91/689/EMÜ ohtlike jäätmete kohta (EÜT L 377, lk 20; ELT eriväljaanne 15/02, lk 78) artikli 1 lõike 2 ja artikli 6 ning Euroopa Parlamendi ja nõukogu 5. aprilli 2006. aasta direktiivi 2006/12/EÜ jäätmete kohta (ELT L 114, lk 9) (varem nõukogu 15. juuli 1975. aasta direktiiv 75/442/EMÜ, mida oli muudetud nõukogu 8. märtsi 1991. aasta direktiiviga 91/156/EMÜ) artikli 5 lõigete 1 ja 2 ning artikli 7 lõike 1 ja artikli 8 rikkumine — Nõukogu 26. aprilli 1999. aasta direktiivi 1999/31/EÜ prügilate kohta (EÜT L 182, lk 1; ELT eriväljaanne 15/04, lk 228) artikli 3 lõike 1 ja artiklite 6–9, 13 ja 14 rikkumine — Ühenduse õigusaktide nõuetele vastava ohtlike jäätmete käitlemiskava väljatöötamata jätmine ning ohtlike jäätmete kõrvaldamisrajatiste ühtse ja sobiva võrgustiku loomata jätmine — Jäätmekavade ja prügilatega seotud kohustuste täitmata jätmine
   
      Resolutsioon
   
   
               1.
            
            
               Kuna Kreeka Vabariik
               
                           —
                        
                        
                           ei ole mõistliku tähtaja jooksul välja töötanud ega vastu võtnud ohtlike jäätmete käitlemiskava, mis oleks kooskõlas ühenduse asjaomaste õigusaktidega, ja kuna ta ei ole loonud ohtlike jäätmete kõrvaldamisrajatiste ühtset ja sobivat võrgustikku, mis võimaldaks taoliste jäätmete kõrvaldamist sobivaimal viisil, et tagada keskkonna ja rahvatervise kõrgetasemeline kaitse,
                        
                     
                           —
                        
                        
                           ei ole võtnud kõiki vajalikke meetmeid, et tagada ohtlike jäätmete käitlemisel Euroopa Parlamendi ja nõukogu 5. aprilli 2006. aasta direktiivi 2006/12/EÜ jäätmete kohta artiklite 4 ja 8, samuti nõukogu 26. aprilli 1999. aasta direktiivi 99/31/EÜ prügilate kohta artikli 3 lõike 1, artiklite 6–9, 13 ja 14 järgimine,
                        
                     siis on ta rikkunud kohustusi, mis tulenevad esiteks 12. detsembri 1991. aasta direktiivi 91/689/EMÜ ohtlike jäätmete kohta artikli 1 lõikest 2 ja artiklist 6 koostoimes direktiivi 2006/12 artikli 5 lõigetega 1 ja 2 ning artikli 7 lõikega 1 ning teiseks direktiivi 91/689 artikli 1 lõikest 2 koostoimes direktiivi 2006/12 artiklitega 4 ja 8 ning kolmandaks direktiivi 99/31 artikli 3 lõikest 1 ja artiklitest 6–9, 13 ja 14.
            
         
               2.
            
            
               Mõista kohtukulud välja Kreeka Vabariigilt.
            
         
      (1)  ELT C 223, 30.8.2008.